NEUVOSTON ASETUS (ETY) N:o 3519/83,
annettu 12 päivänä joulukuuta 1983,
oliiviöljyn tai uutetun oliiviöljyn sivutuotteiden puhdistuksessa saatuja happamia öljyjä koskevista tietyistä toimenpiteistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 235 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
sekä katsoo, että
asetuksessa (ETY) N:o 3172/80(), sellaisena kuin se on viimeksi muutettuna asetuksella (ETY) N:o 2551/83(), säädetään, että hyväksyttyjen yritysten pakkaamien öljyjen laadun valvomiseksi jokaiseen yhteisössä tuotetun oliiviöljyn tai uutetun oliiviöljyn puhdistuksessa saatuun sivutuotteeseen on lisättävä määrätty määrä tiettyjä tuotteita, jotka eivät ole oliivituotteita,
tätä valvontaa ei tällä hetkellä sovelleta oliiviöljyn ja uutetun oliiviöljyn sivutuotteiden puhdistuksessa saatuihin happamiin öljyihin, ja
on aina olemassa vaara, että näistä puhdistuksessa saaduista happamista öljyistä valmistettuja esteröityjä öljyjä, joilla on samat ominaisuudet kuin oliiviöljyllä, voidaan käyttää vilpillisesti ihmisravinnoksi tarkoitettuina oliiviöljyinä, jolloin ne saisivat kulutustukea; tämän vaaran välttämiseksi olisi puhdistuksessa saatuja happamia öljyjä kohdeltava samalla tavalla kuin puhdistuksessa saatuja sivutuotteita,
ON ANTANUT TÄMÄN ASETUKSEN:
1 artikla
Yhteisen tullitariffin alanimikkeeseen 15.10 C kuuluvia oliiviöljyn tai uutetun oliiviöljyn sivutuotteiden puhdistuksessa saatuja happamia öljyjä voidaan kohdella samalla tavalla kuin yhteisen tullitariffin alanimikkeeseen 15.17 B kuuluvia oliiviöljyn tai uutetun oliiviöljyn puhdistuksessa saatuja sivutuotteita.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1983.